**KISKŐRÖS VÁROS CIGÁNY NEMZETISÉGI**

**ÖNKORMÁNYZATA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Szám: 13-6/2021.**

**JEGYZŐKÖNYV**

**Készült:** Kiskőrös Város Cigány Nemzetiségi Önkormányzata 2021. december 16-án (csütörtök) 8:30 órai kezdettel megtartott üléséről

**Az ülés helye:** Kiskőrösi Polgármesteri Hivatal Jegyzői irodája

(6200 Kiskőrös, Petőfi Sándor tér 1.)

**Jelen vannak:** Kunhegyesi Nikolett a testület elnöke

Kunhegyesi Gábor (03. 16.) képviselő

Kunhegyesi Gábor (09. 29.) képviselő

dr. Turán Csaba jegyző

Molnár Éva költségvetési referens

Bacskai Klára jegyzőkönyvvezető

**Távol maradt:** Kunhegyesi Ferenc képviselő

Virág Attila képviselő

**Kunhegyesi Nikolett a testület elnöke** köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Kunhegyesi Gábor (03. 16.) képviselő legyen.

A testület a jegyzőkönyv hitelesítőjének 3 „igen” szavazattal Kunhegyesi Gábor (03. 16.) képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A testület a napirendet 3 „igen” szavazattal az alábbiak szerint fogadta el:

**N A P I R E N D:**

1. AKTUÁLIS KÉRDÉSEK

**1. napirend**

**aktuális kérdések**

**Kunhegyesi Nikolett a testület elnöke** elmondta, hogy Kiskőrös Város Cigány Nemzetiségi Önkormányzatának (a továbbiakban: Nemzetiségi Önkormányzat) elnökeként a „BT-PRESS” Könyv- és Lapkiadó Betéti Társaság részére a *Cigánylélek* című könyv kiadásához szükséges költségekre 50.000,- Ft összegű támogatást nyújtott. A könyv a még meglévő cigány hagyományok bemutatására vállalkozott, benne kiskőrösi vonatkozásokkal. A „Játékkal a Tudásért” Alapítvány részére 110.000,- Ft összegű támogatást nyújtott a hátrányos helyzetű gyermekek fejlesztésének támogatása, társadalmi különbségek felszámolása, társadalmi felzárkózás érdekében folytatott tehetséggondozó, esélyteremtő tevékenység, korai iskolaelhagyás megelőzése céljából programok, rendezvények megvalósításához eszközök, szakmai anyagok beszerzéséhez, szolgáltatások igénybevételéhez szükséges költségek biztosítására.

A támogatottak a támogatások elszámolásáról a számlákat a Nemzetiségi Önkormányzat felé benyújtották.

A testület elnöke határozati javaslatként az alábbiakat fogalmazta meg:

„Kiskőrös Város Cigány Nemzetiségi Önkormányzata a Nemzetiségi Önkormányzat költségvetéséből támogatott „BT-PRESS” Könyv- és Lapkiadó Betéti Társaság és a „Játékkal a Tudásért” Alapítvány részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.”

**Felelős:** a testület elnöke

**Határidő:** értelemszerűen

A testület megtárgyalta Kunhegyesi Nikolett elnök által megfogalmazottakat és 3 „igen” szavazattal az alábbi határozatot hozta:

**17/2021. sz. Cigány Nemzetiségi Önk. határozat**

**H A T Á R O Z A T**

Kiskőrös Város Cigány Nemzetiségi Önkormányzata a Nemzetiségi Önkormányzat költségvetéséből támogatott „BT-PRESS” Könyv- és Lapkiadó Betéti Társaság és a „Játékkal a Tudásért” Alapítvány részére céljelleggel juttatott összeg rendeltetésszerű felhasználását ellenőrizte és a határozat mellékletében foglaltak szerint elfogadja.

**Felelős:** a testület elnöke

**Határidő:** értelemszerűen

*Melléklet a 17/2021. sz. Cigány Nemzetiségi Önk. határozathoz*

**Kiskőrös Város Cigány Nemzetiségi Önkormányzata támogatási szerződések elszámolásai**

|  |  |  |  |  |  |
| --- | --- | --- | --- | --- | --- |
| **Sorszám** | **Kedvezményezett neve** | **Támogatás célja** | **Támogatási szerződés iktatószáma** | **Támogatás összege** | **Elszámolás ideje** |
| 1. | BT-PRESS” Könyv- és Lapkiadó Betéti Társaság | *Cigánylélek* című könyv kiadásának támogatása | 7603-3/2021. | 50.000,- | 2021. november 29. |
| 2. | „Játékkal a Tudásért” Alapítvány | hátrányos helyzetű gyermekek fejlesztéséhez szükséges eszközök, szakmai anyagok beszerzése, szolgáltatások igénybevétele | 2125-3/2021. | 110.000,- | 2021. december 13. |

További kérdés, hozzászólás nem hangzott el, így Kunhegyesi Nikolett elnök az ülést 8:45 órakor bezárta.

Kmf.

Kunhegyesi Nikolett Kunhegyesi Gábor (03. 16.)

a testület elnöke jegyzőkönyv-hitelesítő

Bacskai Klára

jegyzőkönyvvezető